tomron87/hebrew-wikipedia-sentences-corpus huggingface dataset:
ניצחון ביתי של 1-2 במשחק הראשון והפסד בחוץ באותה תוצאה, כאשר איבן ולנסיאנו כובש את כל השערים לזכות ג'וניור, שלחו את הקבוצות לדו-קרב פנדלים, שבסיומו ניצחה ולס 4-5.
שנה מאוחר יותר חזרה ג'וניור לזכות באליפות לאחר שסיימה את הטורניר עם 62 נקודות, שתיים יותר מהסגנית, אמריקה קאלי.
זו הייתה זכייתה הרביעית של ג'וניור באליפות קולומביה שהונהגה בידי הקפטן קרלוס ולדרמה והחלוץ איבן ולנסיאנו, שגם סיים כמלך השערים עם 24 כיבושים.
לאחר הפסקה של תשע שנים, חזרה ג'וניור לזכות בתואר בשנת 2004. טורניר האפרטורה לא הסתיים טוב למרות העפלה לפלייאוף, שבו סיימה הקבוצה במקום האחרון כולל תבוה ביתית של 0-4 לאתלטיקו נסיונל.
בטורניר הקלאוסורה סיימה ג'וניור במקום השמיני והאחרון שמוביל לפלייאוף ושובצה עם דפורטיבו קאלי, אינדפנדיינטה מדיין ואתלטיקו בוקרמנגה.
הקבוצה סיימה ראשונה עם 13 נקודות והעפילה לגמר מול אתלטיקו נסיונל.
במשחק הראשון בברנקייה שלטה ג'וניור ללא עוררין וניצחה 0-3, מה שהיה אמור להפוך את הגומלין למשחק לפרוטוקול.
למרות זאת, שחקני נסיונל נלחמו מהדקה הראשונה במשחק במדיין וכבר הוליכו 1-5 עד הדקה ה-88, מה שהיה מקנה להם את התואר, אבל שער דרמטי של רולונג צמצם את התוצאה ל-5-2 והישווה את התוצאה הגלובלית ל-5-5. בבעיטות ההכרעה החמיץ חואן קרלוס ראמירס של נסיונל וג'וניור ניצחה 4-5 כדי לזכות באליפות.
את האליפות השישית שלה השיגה ג'וניור בשנת 2010, כאשר הקבוצה כללה שמות כמו הקפטן ג'יובני הרננדס, פאולו ססאר ארנגו, מרטין ארסואגה, קרלוס באקה ורומן טורס.
היא אומנם הודחה בשלב המוקדם של גביע ליברטדורס על ידי ראסינג קלוב מונטבידאו האורוגוואית, אבל בטורניר האפרטורה נראתה הרבה יותר טוב וסיימה שלישית, שתי נקודות פחות מהמוליכה דפורטס טולימה.
בחצי הגמר התמודדה מול אינדפנדיינטה מדיין האלופה וניצחה אותה 1-3 במשחק הראשון, מה שהספיק לה להעפיל לגמר למרות הפסד 0-1 בגומלין באצטדיון אטנאסיו חירארדוט.
בגמר פגשה את לה אקידד והפסידה במשחק הראשון 0-1 בבוגוטה.
בגומלין בבית ג'וניור הוליכה כבר 1-2 כשנותרו דקות מעטות לפני בעיטות ההכרעה, אבל אז הגיע הגול המכריע של באקה שנתן את התואר לכרישים.
התואר השביעי הושג בטורניר הקלאוסורה של 2011. השוער האורוגוואי, סבסטיאן ויירה, הגיע לקבוצה והחלוץ המצטיין שלה, קרלוס באקה, זכה בפעם השנייה בתואר מלך השערים.
הקבוצה סיימה במקום הראשון את הליגה הסדירה תחת הדרכתו של המאמן חוסה הרננדס, שהחליף את חורחה לואיס פינטו כאשר האחרון הלך לאמן את נבחרת קוסטה ריקה.
ברבע הגמר גברה ג'וניור על בויאקה צ'יקו ובחצי הגמר פגשה את מיונאריוס.
ג'וניור זכתה לראשונה בתולדותיה בגביע הקולומביאני בשנת 2015. לאחר שסיימה ראשונה בבית שלה שכלל את ברנקייה פוטבול קלוב, ריאל קרטחנה ואוניאוטונומה, פגשה ג'וניור בשמינית הגמר את אתלטיקו נסיונל.
היא הפסידה במשחק הראשון 0-1 במדיין אבל הצליחה לבצע מהפך ולנצח בבית 0-2. ברבע הגמר פגשה את דפורטס טולימה ולאחר ניצחון ביתי של 1-2, כפתה תיקו 1-1 במשחק הגומלין ששלח אותה לחצי הגמר.
היריבה הבאה הייתה אינדפנדיינטה מדיין ושוב ג'וניור פתחה עם ניצחון במשחק הביתי 1-2. בגומלין במדיין הפסידה באותה תוצאה, כאשר את השער לזכותה כובש חרלן בררה ממחצית המגרש.
שתי הקבוצות נערכו לבעיטות ההכרעה שבסיומן חגגה ג'וניור עם ניצחון של 4-5. במשחק הגמר פגשה הקבוצה את אינדפנדיינטה סנטה פה וגברה עליה 0-2 בברנקייה משערים של חואן דויד פרס וחורחה אגירה.
במשחק הגומלין בבוגוטה לא הצליחו האדומים להפוך את התוצאה וניצחו את ג'וניור רק 0-1. בכך נתנו את הגביע הראשון בהיסטוריה של קבוצת החוף.
שנתיים מאוחר יותר חזרה על הזכייה, כאשר העמידה קבוצה טובה מאוד בראשותם של החלוצים טאופילו גוטיירס ויימי צ'ארה.
גם הפעם סיימה ג'וניור ראשונה את הבית שלה.
בשמינית הגמר רשמה ניצחון כולל על אונסה קאלדאס 0-4 בסיכום המשחקים וברבע הגמר זה הלך קשה יותר עם 0-0 מול מיונאריוס במשחק הראשון וניצחון ביתי של 0-1 בגומלין.
גם בחצי הגמר מול פטריוטס זה הלך קשה כשסיימה בתיקו 1-1 בחוץ וניצחה בגומלין 0-1. בגמר פגשה ג'וניור את אינדפנדיינטה מדיין והצליחה להוציא תיקו 1-1 בחוץ משער של בררה ובבית לגבור עליה 0-2 משערים של בררה וטאו כדי לזכות בפעם השנייה בגביע.
אליפות שמינית וגמר יבשתי ראשון
הסמסטר השני של שנת 2018 היה מצוין עבור הקבוצה של חוליו קומסניה אבל ההתחלה לא הייתה טובה, לא בליגה ולא בקופה ליברטדורס.
ג'וניור הודחה מהמפעל היבשתי הבכיר כבר בשלב הבתים על אף שיכולה הייתה לעלות על חשבון בוקה ג'וניורס, אם רק הייתה מנצחת אותה במגרשה הביתי.
המקום השלישי אותו השיגה, שלח את הקבוצה למפעל המשני של היבשת, הקופה סודאמריקנה.
בעוד שבליגה החלה ג'וניחור להתייצב, בסודאמריקנה השיגה תוצאות טובות בעיקר בבית, שהספיקו למרות יכולת לא טובה במשחקי החוץ.
ככל שהתקדם הסמסטר נראתה הקבוצה יותר ויותר טוב, ולראשונה בתולדותיה הגיעה לגמר יבשתי, כאשר בחצי גמר הסודאמריקנה גברה על אינדפנדיינטה סנטה פה 0-3 בסיכום שני המשחקים.
בגמר פגשה את אתלטיקו פרנאאנסה ולאחר 1-1 במשחק הראשון בברנקייה, יצאה הקבוצה לברזיל בתקווה להפתיע.
לאחר שבמחצית הובילו המארחים 0-1, הישווה טאופילו גוטיירס את התוצאה ל-1-1 בדקה ה-58 ומאותו רגע שלטה ג'וניור במגרש.
זה לא הספיק לניצחון והמשחק נכנס להארכה, בה החמיץ חרלן בררה הזדמנות גדולה בדקה ה-110 כאשר החמיץ פנדל, והמשחק עבר לשלב ההכרעה בדו-קרב בעיטות הכרעה, שם כשלה ג'וניור ופרנאנסה חגגה תואר יבשתי ראשון בתולדותיה.
ג'וניור לא ויתרה ונלחמה על התואר המקומי.
היא גברה ברבע הגמר על לה אקידד 0-1 בסיכום שני המשחקים, ניצחה את אגילס דוראדס 3-4 בסיכום שני משחקי חצי הגמר ואז פגשה את אינדפנדיינטה מדיין בגמר הגדול.
המשחק הראשון בברנקייה היה בשליטה טוטאלית של ג'וניור ונגמר בתוצאה 1-4. האליפות נראתה בדרך, אבל אינדפנדיינטה מדיין לא ויתרה ובגומלין ניצחה 1-3 והייתה קרובה לבצע מהפך.
בסופו של דבר המהפך לא הושלם וג'וניור זכתה באליפות שמינית בתולדותיה.
את שנת 2019 פתחה הקבוצה עם תואר נוסף, הסופרליגה שבו זכתה על חשבונה של דפורטס טולימה.
במשחק הראשון שנערך באצטדיון מטרופוליטאנו רוברטו מלנדס, הייתה דווקא טולימה זו שיצאה מנצחת 1-2 מצמד של מרקו פרס, שהצליח להפוך את התוצאה לאחר שלואיס דיאס היקנה את היתרון למקומיים.
במשחק הגומלין באצטדיון מנואל מוריו טורו הייתה התוצאה מאופסת וטולימה נראתה בדרך לזכייה, אבל ממש בשניות האחרונות של תוספת הזמן כבש לואיס קרלוס רואיס את השער לזכות ג'וניור שהישווה את התוצאה הכוללת ל-2-2 ושלח את ההכרעה לדו-קרב פנדלים.
שם לג'וניור כבר היה את השוער המצוין, סבסטיאן ויירה, שהדף שלוש בעיטות של שחקני טולימה ונתן את הניצחון והתואר לג'וניור.
שמירה על התואר ושבירת שיא שלילי בליברטאדורס
את עונת 2019 החלה ג'וניור עם המאמן לואיס פרננדו סוארס ופתיחה טובה בליגה.
למרות זאת, בקופה ליברטדורס נחלה הקבוצה כישלון חרוץ וסיימה במקום האחרון עם שלוש נקודות בלבד.
ג'וניור הייתה לקבוצה הראשונה בהיסטוריה שלא כבשה ולו שער אחד בחמשת המשחקים הראשונים של הטורניר ורק במחזור האחרון השיגה ניצחון חסר חשיבות על סן לורנסו.
במקביל, הקבוצה סבלה מעליות וירידות גם בליגה המקומית אבל בסוף הבטיחה את מקומה בפלייאוף.
מאחר שהקבוצה לא כבשה שער בשבעת המחזורים האחרונים, הוחלט להפרד מהמאמן לואיס פרננדו סוארס ולמנות לקדנציה תשיעית את חוליו קומסניה.
בפלייאוף ג'וניור הוגרלה לבית שכלל את אתלטיקו נסיונל, דפורטס טולימה ודפורטיבו קאלי.
למחזור האחרון היא הגיעה לאצטדיון אטנאסיו חירארדוט למשחק מול נסיונל כשהיא יודעת שגם טולימה עשויה להעפיל על חשבונה לגמר, תלוי בהפרש השערים.
ג'וניור עשתה את שלה בניצחון 2-3 על נסיונל ולמזלה טולימה ניצחה את דפורטיבו קאלי רק 1-2 ולא יותר.
לפיכך הבטיחה ג'וניור את מקומה בגמר מול דפורטיבו פאסטו.
המשחק הראשון שוחק בברנקייה ועל אף שליטה של ג'וניור, היא ניצחה לבסוף רק 0-1 משחר של פביאן סמבואסה.
הגומלין שוחק באצטדיון אל קמפין, שכן אצטדיון דפרטמנטל ליברטד היה בשיפוצים.
בדקה ה-80 ביצעה הגנת ג'וניור טעות חמורה וריי ואנגאס כבש את השער שהישווה לפאסטו את התוצאה בסיכום.
בסופו של דבר האליפות הוכרעה מהנקודה הלבנה, ולאחר תשעה ניסיונות מוצלחים, בעט ואנגאס את הכדור האחרון מעל המשקוף שבסיומו חגגה ג'וניור אליפות תשיעית בתולדותיה.
הקבוצה משחקת את משחקיה הביתיים באצטדיון העירוני בברנקייה שקרוי גם "מטרופוליטנו" או "רוברטו מלנדס", על שמו של שחקן עבר קולומביאני ששיחק ואימן בשנות ה-30 וה-40 כשהכדורגל היה חובבני.
זהו האצטדיון הגדול במדינה המכיל 46,692 מקומות ומשמש גם כאצטדיונה הביתי של קבוצת ברנקייה פוטבול קלוב והנבחרת הלאומית.
ג'וניפר קוברה הוא תרגיל צבאי דו-שנתי המתקיים בישראל.
משתתפים בו כוחות מצה"ל ומפיקוד אירופה של ארצות הברית, והוא נועד לאמן את מערכי ההגנה מפני טילים של הכוחות.
התרגיל מתקיים משנת 2001 ונמשך כמספר ימים.
זהו התרגיל הגדול ביותר של צה"ל עם כוחות זרים.
בצד הישראלי משתתפים בתרגיל כוחות ממערך ההגנה האווירית, מטה ובסיסי חיל האוויר, כוחות פיקוד העורף וכוחות מערכי החירום, רפואה וההצלה.
בצד האמריקאי משתתף כוח משימה של פיקוד אירופה שייעודו סיוע בהגנה על ישראל מפני טילים.
התרגיל מדמה סיטואציות הדורשות הגנה מפני טילים בליסטיים, אספקה בזמן חירום, תגובות בעת משבר, וסיוע חוץ הומניטרי.
ג'וניפר קוברה 2001 - התרגיל הראשון, נערך בפברואר 2001.
ג'וניפר קוברה 2003 - נערך בפברואר-מרץ 2003 ונבחנה בו היערכות מערכי ההגנה האווירית לקראת מבצע חופש לעיראק.
בתום התרגיל נותרו כוחות וסוללות הגנה אווירית אמריקאיים בישראל.
גו'ניפר קוברה 2005 - נערך במרץ-אפריל 2005. בתרגיל השתתפו כ-500 אנשי צבא אמריקאים בהם חיילים משני גדודי הפטריוט של חטיבת ההגנה האווירית ה-69 של צבא ארצות הברית, אנשי הצי האמריקאי, ואנשי תמיכת קשר ולוגיסטיקה.
ג'וניפר קוברה 2007 (JC7) - התרגיל נערך במרץ 2007 והשתתפו בו בין השאר חטיבת ההגנה האווירית ה-69 של צבא ארצות הברית וסוללות מרגימנט ההגנה האווירית ה-7 .
ג'וניפר קוברה 10 (JC10) - בתרגיל השתתפו מעל 1,000 חיילים אמריקאים מהצי, חיל האוויר, צבא היבשה, וחיל הנחתים.
בין השאר פרסה בישראל חטיבת ההגנה מפני טילים ה-357 של צבא ארצות הברית עם סוללות PAC-3 פטריוט, מערכות THAAD, ספינות הצי השישי של ארצות הברית עם מערכות SM-3 וכוחות של המשמר הלאומי של ארצות הברית.
ב-2012 נערך תרגיל שיתוף הפעולה בין הצבאות במתכונת מורחבת יותר תחת שם הקוד Austere Challenge 12 (AC12)
ג'וניפר קוברה 2014 (JC14) - בתרגיל השתתפו 700 חיילים אמריקאים שפרסו בישראל וכ-1,300 חיילים אמריקאים שהשתתפו בתרגיל באירופה ובארצות הברית.
ג'וניפר קוברה 2016 (JC16) - בתרגיל השתתפו כ-1,300 אנשי הכוחות המזוינים של ארצות הברית.
ג'וניפר קוברה 2018 (JC18) - בתרגיל נטלו חלק כ-2,500 אנשי צבא אמריקאים, מתוכם 2,100 שנפרסו ברחבי ישראל.
במשולב עם התרגיל התקיימו גם התרגיל המטכ"לי "אבן הראשה" ותרגיל העורף הלאומי "עמידה איתנה".
על התרגיל העיבה התפרצות נגיף קורונה-ווהאן ובוטלה הגעתם לישראל של מאות אנשי צבא אמריקאים שבסיסם באיטליה.
במקומם נטלו חלק בתפקיד כוחות צבא המוצבים בגרמניה ובארצות הברית.
ב-4 במרץ, מספר ימים לאחר תחילת התרגיל, הוא הופסק בעקבות החמרת הצעדים של משרד הבריאות נגד התפרצות הקורונה.
קרלוס אאוגניו ג'וניור טבארש דוס סנטוס (בפורטוגזית: Carlos Eugenio Júnior Tavares dos Santos; נולד ב-7 באוגוסט 1996 בפורטו אלגרה), הידוע כג'וניור טאוורס, הוא כדורגלן ברזילאי שמשחק בעמדת המגן השמאלי בפורטימוננסה, בהשאלה מסאו פאולו ב.
טבארש הוא בוגר האקדמיה לכדורגל של גרמיו.
במאי 2015, הופיע לראשונה במדי הקבוצה בליגת העל הברזילאית, אך הוחלף כבר בדקה ה-32. בהמשך הוא הושאל לקבוצת סאו פאולו שגם רכשה אותו תמורת 150 אלף אירו.
הוא שיחק במדי נבחרת ברזיל בכדורגל עד גיל 15 וזכה עמה באליפות דרום אמריקה בשנת 2011.
מועדוןעונהליגהגביעטורניר יבשתיטורנירים אחריםסה"כהופעותשעריםהופעותשעריםהופעותשעריםהופעותשעריםהופעותשעריםסאו פאולו2017230602014045020180000001010סה"כ2306020150460סה"כ בקריירה2306020150460
יוליסס לי "ג'וניור" ברידג'מן היה כדורסלן ואיש עסקים אמריקאי, אשר שיחק בליגת ה-NBA בין השנים 1975–1987. ממוצעיו הכוללים לאורך הקריירה היו 13.6 נקודות, 3.5 ריבאונדים ו-2.4 אסיסטים למשחק.
בינואר 1988 הופרשה גופייתו, עם הספרה "2", על ידי מילווקי באקס.
לאחר פרישתו ממשחק החזיק בבעלות על סניפים רבים של רשתות המזון המהיר Wendy's ו-Chili's, ומאז שנת 2016 ועד למותו שימש כבעלים של חברת "הארטלנד קוקה-קולה".
הונו של ברידג'מן הוערך בכ-600 מיליון דולר.
ברידג'מן נולד וגדל בעיר שיקגו המזרחית שבאינדיאנה.
בשנת 1971 הוביל את קבוצת הכדורסל של "תיכון וושינגטון" לזכייה באליפות ליגת התיכונים של אינדיאנה, לאחר שסיימה את העונה עם מאזן מושלם של 29–0.
בין השנים 1971–1975 למד באוניברסיטת לואיוויל, ושיחק בקבוצת הכדורסל שלה תחת המאמן חבר היכל התהילה לעתיד, דני קראם.
בעונת 1974/1975 הוביל את לואיוויל להעפלתה השלישית בתולדותיה לפיינל פור טורניר אליפות המכללות, אך במשחק חצי הגמר הפסידה הקבוצה ל-UCLA בתוצאה 74–75. לאורך 3 עונותיו בקבוצת האוניברסיטה רשם ברידג'מן ממוצעים של 15.5 נקודות, 7.6 ריבאונדים ו-2.7 אסיסטים למשחק.
בדראפט ה-NBA 1975 נלקח ברידג'מן בבחירה השמינית על ידי לוס אנג'לס לייקרס, ומיד הועבר למילווקי באקס בטרייד ששלח ללייקרס את כרים עבדול-ג'באר.
ברידג'מן הפך במהרה לאחד השחקנים הבולטים של הבאקס, וב-9 עונותיו הראשונות בקבוצה קלע 14.4 נקודות בממוצע למשחק.
בעונות ו- סייע לבאקס להעפיל לגמר האזור המזרחי, אך בשתי הפעמים הפסידה מילווקי בתוצאה 1–4 (מול פילדלפיה ובוסטון, בהתאמה).
בספטמבר 1984, לאחר 9 עונות במילווקי, הועבר יחד עם מארקס ג'ונסון ללוס אנג'לס קליפרס, בתמורה לטרי קאמינגס, ריקי פירס וקרייג הודג'ס.
בשתי עונותיו בקליפרס קלע 11.8 נקודות בממוצע למשחק.
במהלך עונת חזר לשחק בבאקס, ובסיומה פרש ממשחק.
בעת פרישתו היה שחקן הבאקס עם מספר המשחקים הרב ביותר בקבוצה (711), וכן ניצב במקום החמישי בתולדותיה בנקודות (9,892) ובמקום השישי בריבאונדים (2,642).
לאחר קריירת המשחק החל ברידג'מן להשקיע ברשתות המזון המהיר Wendy's ו-Chili's, עד שהחזיק בבעלות על מעל 160 סניפים של Wendy's ומעל 120 סניפים של Chili's.
בשנת 2016 מכר את החזקותיו ב-Wendy's וב-Chili's, והפך לבעלים של חברת "הארטלנד קוקה-קולה" אשר מייצרת ומפיצה את מוצרי קוקה-קולה במדינות קנזס, מיזורי, אילינוי ונברסקה.
הקטור ג'וניור פירפו אדמס (בספרדית: Héctor Junior Firpo Adames; נולד ב-22 באוגוסט 1996 בסנטו דומינגו שברפובליקה הדומיניקנית), הידוע בקיצור כג'וניור פירפו או כג'וניור, הוא כדורגלן דומיניקני המשחק בעמדת המגן השמאלי בריאל בטיס ובנבחרת הרפובליקה הדומיניקנית.
פירפו נולד בסנטו דומינגו שברפובליקה הדומיניקנית, ועבר להתגורר בספרד בגיל שש.
הוא עבר במחלקות הנוער של מספר קבוצות קטנות, עד שבחודש יוני 2014, כשהוא בן 18, הגיע למחלקת הנוער של ריאל בטיס.
ב-15 בפברואר 2015 ערך את הופעת הבכורה שלו בריאל בטיס ב', קבוצת המילואים של ריאל בטיס, כששיחק 82 דקות בתיקו 1-1 מול גרנדה ב', קבוצת המילואים של גרנדה, במסגרת המחזור ה-25 בליגה הספרדית השלישית.
במהלך עונת 2015/2016 עלה באופן קבוע לקבוצת המילואים של המועדון, ושיחק כדרך קבע בעונה בה ירדה הקבוצה לליגה הרביעית.
ב-17 באפריל 2016 הבקיע את שער הבכורה שלו עבור קבוצת המילואים, השער השלישי בניצחון 0–4 על אלגרסיאס במסגרת המחזור ה-34 בליגה.
בסך הכול ערך 45 הופעות ליגה בקבוצת המילואים של המועדון, בהן הבקיע שני שערים.
ב-1 באוגוסט 2017, לאחר שהעביר את קדם העונה עם הקבוצה הראשונה של המועדון, הוא חידש את חוזהו במועדון עד לשנת 2021. ב-12 בפברואר 2018 ערך את הופעת הבכורה שלו בקבוצה הראשונה של המועדון, כששיחק 90 דקות בניצחון 0–1 על דפורטיבו לה קורוניה במסגרת המחזור ה-23 בליגה.
ב-17 במרץ הבקיע את שער הבכורה שלו בקבוצה, השער הראשון בניצחון 0–3 על אספניול במסגרת המחזור ה-29 בליגה.
בעונתו הראשונה בקבוצה הראשונה של המועדון, ערך 14 הופעות ליגה, בהן הבקיע שני שערים.
ב-25 באוקטובר ערך את הופעת הבכורה שלו במסגרת אירופית, כששיחק 90 דקות בניצחון 1–2 על מילאן במסגרת המחזור השלישי של שלב הבתים של הליגה האירופית לעונת 2018/2019. בסך הכול שיחק בקבוצה הראשונה של המועדון במשך שתי עונות, בהן ערך 38 הופעות ליגה והבקיע חמישה שערים.
ב-4 באוגוסט 2019 חתם על חוזה לחמש שנים בברצלונה מהלה ליגה.
ב-25 באוגוסט ערך את הופעת הבכורה שלו במועדון, כשנכנס כמחליף בדקה ה-81 בניצחון 2–5 על ריאל בטיס, קבוצתו לשעבר, במסגרת המחזור השני בליגה.
ב-28 בספטמבר הבקיע את שער הבכורה שלו במועדון, השער השני בניצחון 0–2 על חטאפה, במסגרת המחזור השביעי בליגה.
ב-6 ביולי 2021 נמכר ללידס יונייטד מהפרמייר ליג תמורת 15 מיליון אירו.
את הופעת הבכורה שלו בקבוצה ערך ב-14 באוגוסט 2021, בהפסד 1–5 למנצ'סטר יונייטד.
ב-28 בינואר 2023 הבקיע את שער הבכורה שלו, בניצחון 1–3 על אקרינגטון סטנלי במסגרת הסיבוב הרביעי של הגביע האנגלי.
ב-25 בפברואר הבקיע את שער הבכורה שלו בפרמייר ליג, שהיה גם שער הניצחון, במשחק מול סאות'המפטון שהסתיים בתוצאה 0–1.
לאחר נשירתה של לידס לצ'מפיונשיפ החמיץ פירפו את תחילת עונת 2023/2024 בשל פציעה.
ב-11 בנובמבר 2023 הוא שותף לראשונה כמחליף בניצחון 1–2 על פלימות' ארגייל.
ב-24 בנובמבר פתח בהרכב בתיקו 1-1 מול רות'רהאם יונייטד.
הוא פתח בהרכב במשחק הראשון לעונת 2024/2025 מול פורטסמות' ב-10 באוגוסט, שהסתיים בתיקו 3-3. ב-4 באוקטובר כבש את שערו הראשון לעונה בתיקו 2-2 מול סנדרלנד.
באותו משחק כבש גם שער עצמי כאשר כדור שפגע בראשו בדקות הסיום של המשחק הושמט על ידי השוער אילן מליה ונכנס לשער.
ב-9 בנובמבר הורחק לשלושה משחקים על ידי ההתאחדות האנגלית לכדורגל לאחר שנמצא אשם בהתנהגות אלימה בסיום משחק ההפסד 0–1 ב-6 בנובמבר מול מילוול.
ב-1 בפברואר 2025 בישל שלושה שערים בניצחון 0–7 על קארדיף סיטי.
בסיום העונה העפילה לידס יונייטד בחזרה לפרמייר ליג מהמקום הראשון בליגה.
ב-17 ביולי 2025 חזר לריאל בטיס בחוזה ל-3 שנים.
אלויזיו צ'אבס ריביירו מוראיס ג'וניור נאסימנטו (בפורטוגזית: Aluísio Chaves Ribeiro Moraes Júnior Nascimе́nto באוקראינית: Алуі́зіо Ча́вес Рібе́йро Мора́ес Жу́ніор; נולד ב-4 באפריל 1987 בסנטוס) המוכר יותר כג'וניור מוראיס הוא כדורגלן עבר אוקראיני יליד ברזיל, ששיחק בעמדות החלוץ.
ג'וניור מוראיס החל את קריירת הכדורגל שלו במועדון הכדורגל סנטוס מליגת העל הברזילאית.
הוא גדל במחלקת הנוער שלו.
בשנת 2006 עבר לקבוצה הבוגרת של המועדון.
לאחר שלוש עונות בסנטוס עבר לקבוצת סנטו אנדרה.
בשנת 2010 נמכר כרטיס השחקן שלו לקבוצה הרומנית גלוריה ביסטריצה תמורת סכום של 10 אלף יורו.
הוא שיחק בשורות הקבוצה עונה אחת, במהלכה הבקיע 18 שערים.
הופעתו המוצלחת בליגה הרומנית הביאה לכך שמספר קבוצות צמרת במזרח אירופה התחילו להתעניין בו.
בסופו של דבר כרטיס השחקן שלו נמכר לקבוצת צסק"א סופיה הבולגרית.
מוראיס שיחק בצסק"א עונה אחת, במהלכה הבקיע 16 שערים, מה שהפך אותו למלך השערים של הליגה הבולגרית באותה עונה.
בשנת 2012 חתם על חוזה לשלוש שנים עם הקבוצה האוקראינית מטאלורג דונצק.
בשנת 2015 עזב מרלוס את מטאלורג ועבר לקבוצת הצמרת האוקראינית דינמו קייב, גם כן לחוזה לשלוש שנים.
עם סיום החוזה בדינמו קייב עבר לקבוצת שחטאר דונצק.
במרץ 2022 חזר לאחר 13 שנה לברזיל וחתם בקורינתיאנס לשתי עונות.
בשנת 2018 פנתה התאחדות הכדורגל האוקראינית למשרד הפנים של אוקראינה בבקשה להעניק אזרחות אוקראינית לג'וניור מוראיס.
הבקשה אושרה ובמרץ 2019 הוא זומן לסגל של נבחרת אוקראינה.
משחקו הראשון במדי הנבחרת היה משחק מול פורטוגל במסגרת מוקדמות יורו 2020. במרץ 2021 פרש מהנבחרת.
מלך השערים של ליגת העל הבולגרית : 2011/2012
ג'וניור צ'וקוואמקה אוגדי-אוזווקו הוא כדורגלן אנגלי המשחק בעמדת החלוץ בגאלוויי יונייטד.
אוגדי-אוזווקו התחיל את הקריירה שלו בקבוצות הנורע של לייטון אוריינט, אילפורד ומילוול.
בגיל 18, חתם בקבוצת הכדורגל אנפילד.
בהמשך שיחק בעוד קבוצות בליגות הנמוכות באנגליה, כגון: הוקנל טאון, קרלטון טאון, גדלינג מינרס ולפארה, האייס אנד ידינג יונייטד, ברקינגסייד וליוויס.
ב-26 בינואר 2016 אוגד-אוזווקו חתם בטורק אוקאי לימסול מליגת העל של צפון קפריסין.
יום לאחר מכן, ערך את הופעת הבכורה שלו בקבוצה בניצחון 0-3 נגד ג'נצ'יק גוטש במסגרת הסיבוב הראשון של הגביע הצפון הקפריסאי.
ב-31 בינואר, אוגדי-אוזווקו כבש את שערו הראשון עבור המועדון בניצחון 7–0 במסגרת משחק הגומלין.
ביולי , אוגדי-אוזווקו חזר לאנגליה וחתם במלמדון אנד טיפטרי.
ב-3 בינואר 2018, אוגדי-אוזווקו חתם בקולצ'סטר יונייטד מהליגה האנגלית השנייה לשנה וחצי.
ב-20 בינואר 2018 ערך את הופעת הבכורה שלו בתיקו 1-1 נגד גרימסבי טאון.
ביולי הושאל לברומליי, וב-7 בפברואר 2019 חתם בדרי סיטי מליגת העל האירית.
ב-4 בפברואר 2020 חתם בהפועל חדרה מליגת העל.
בינואר חתם בבוהמיאן מליגת העל האירית.
האי ג'ונסון הוא אי מכוסה קרח, הממוקם בתוך מדף הקרח אבוט, באיי ארץ אלזוורת' שבאנטארקטיקה.
אורכו של האי 17 קילומטרים, ורוחבו 9 קילומטרים.
האי ממוקם 26 קילומטרים דרומית - מזרחית לאי דסטין.
האי התגלה ומופה לראשונה בפברואר 1961, על ידי שוברת הקרח של משמר החופים של ארצות הברית "גליישר" - USS Glacier (AGB-4).
מגלי האי סברו כי מדובר בקרחון גבוה.
מיפוי מחודש שנעשה על ידי הסקר הגאולוגי של ארצות הברית, בשנת 1966, בהתבסס על תצלומי אוויר שצולמו על ידי צי ארצות הברית, גילה שמדובר באי.
שמו של האי ניתן לו על ידי הוועדה המייעצת לשמות אנטארקטיים.
האי נקרא על שמו של תאודור ל.
Johnson), שהיה מהנדס חשמל בתחנת בירד בשנים 1964–1965.
לוק צלן צינה אטו הוא כדורסלן קונגולזי, המשחק בעמדת הפאוור פורוורד בשטרסבורג בליגת העל הצרפתית.
משנת 2012 ועד 2013, שיחק אטו בתיכון הבישוף דניס ג'יי או'קונל.
אטו הוא בן דודו של פורוורד לוס אנג'לס קליפרס, סרז' איבקה.
אטו דורג במקום ה-142 של מחזור 2013 בתיכונים, ובמקום ה-31 של הפורוורדים במחזור.
ב-1 במאי 2013, התחייב אטו לאוניברסיטת ראטגרס שם שיחק במשך שתי עונות.
בעונתו השנייה בראטגרס הוא העמיד ממוצעים של 7.4 נקודות ו-6.6 ריבאונדים למשחק.
בתום העונה עבר אטו לאוניברסיטת טלסה.
בעונתו האחרונה הוא העמיד ממוצעים של 15 נקודות ו-7.9 ריבאונדים למשחק, כשהוא נבחר לחמשייה השנייה של העונה.
ב-27 ביולי 2018, חתם אטו במועדון הטורקי מטרופוליטן סאקריה.
במדי הקבוצה העמיד ממוצעים של 11.5 נק' ו-7.7 ריבאונדים בכ-20 משחקים.
ב-5 באפריל 2019, עבר לשחק במדי אסטודיאנטס מדריד הספרדית.
במדיה הקבוצה העמיד ממוצעים של 2.1 נק' ו-2.5 ריבאונדים ב-8 משחקים.
ב-24 ביולי 2019, אטו חתם בשולה באסקט הצרפתית.
במדיה העמיד ממוצעים של 5.6 נק' ו-3.1 ריבאונדים ב-7 משחקים, לאחר מכן ב-10 בנובמבר 2019, עבר לשחק בשורות ס.
במדיה העמיד 8 נק' ו-4.9 ריבאונדים ב-14 משחקים.
ב-16 באוגוסט 2020, חתם אטו בבלרס דה קמפר מהליגה השנייה בצרפת.
במדיה העמיד 10.5 נק' ו-5.4 ריבאונדים
ב-2 באוגוסט 2021, הוא חתם בהפועל באר שבע מהליגה הישראלית.
במדיה העמיד ממוצעים של 13.3 נק' ו-5.6 ריבאונדים.
לקראת עונת 2022/23 חתם ניו באסקט ברינדיזי מליגת העל האיטלקית בכדורסל.
במדיה העמיד ממוצעים של 6.7 נק' ו-3.9 ריבאונדים ב-11 משחקים עד שנפצע וגמר את העונה.
ביולי 2023 חתם בהפועל חיפה.
ג'וניור דוס סנטוס אלמיידה (בפורטוגזית: Junior dos Santos Almeida; נולד ב-30 בינואר 1984) הוא לוחם MMA ומתאבק ברזילאי.
הוא אלוף לשעבר של ה-UFC בקטגוריית משקל כבד.
כשהחל את קריירת ה-UFC שלו בתשעה ניצחונות רצופים, דוס סנטוס נתפס כאחד מאמני הנוקאאוט הטובים ביותר שראה ספורט ה-MMA אי פעם.
דוס סנטוס היה חלק מהטריולוגיה הגדולה ביותר בתולדות המשקל הכבד, כשניצח את קיין ולסקז ב-2011, וזכה באליפות ה-UFC, והפסיד פעמיים לאחר מכן.
לדוס סנטוס יש ניצחונות על לוחמים מפורסמים כמו: פבריסיו וורדום, מירקו פיליפוביץ', סטיפה מיוצ'יץ', פרנק מיר, דריק לואיס.
ג'וניור וויין הויילט הוא כדורגלן קנדי המשחק בעמדת החלוץ בהיברניאן ובנבחרת קנדה.
הויילט נולד בקנדה להורים ממוצא ג'מייקני.
הויילט התחיל לשחק בקבוצת הנערים של ברמפטון, עיר הולדתו.
כאשר קבוצתו הגיע למשחק בוויילס, זכה לחשיפה והתעניינות מצד מנצ'סטר יונייטד אותה דחה לטובת בלקברן רוברס.
בגיל 16 חתם על חוזה בקבוצה הבוגרת, אך לא הצליח להשיג אישור עבודה והושאל לפאדרבורן 07 מהבונדסליגה.
ב-3 בפברואר 2008 ערך אתה הופעת הבכורה שלו בקבוצה הבוגרת בניצחון 2-3 נגד קיקרס אופנבאך.
ב-18 במאי 2008 הבקיע את שערו היחיד במועדון במשחק הליגה נגד בורוסיה מנשנגלדבך.
שנה לאחר מכן, הושאל לזנקט פאולי מהבונדסליגה השנייה עד לסיום העונה.
בינואר הגישה בלקברן בקשה חוזרת לקבלת היתר עבודה עבור הויילט, שאושרה בקיץ של אותה שנה.
את הופעת הבכורה שלו בקבוצה ערך בהפסד 2-0 למנצ'סטר סיטי.
במשחק לאחר מכן, פתח לראשונה בהרכב והבקיע אתת שער הבכורה שלו בקבוצה בניצחון 1-3 נגד גילינגהאם.
ב-2 בדצמבר 2009 גרם לפנדל אותו כבש בני מקארת'י חברו לקבוצה במסגרת גביע הליגה האנגלי נגד צ'לסי.
המשחק נגמר בתיקו 3-3, ובתום דו-קרב בעיטות עונשין, ניצחה בלקברן ועלתה לחצי הגמר כאשר הויילט הבקיע את הפנדל האחרון.
ב-25 בפברואר 2010 החליט להאריך את חוזהו במועדון בשנתיים נוספות.
בעונת רשם את מספר הכדרורים למשחק הגבוה ביותר בפרמייר ליג.
ב-27 ביולי 2012 חתם בקווינס פארק ריינג'רס לארבע שנים, אליה הגיע בהעברה חופשית אחרי שסירב להאריך את חוזהו בבלקברן.
ב-26 בספטמבר 2012 הוא הבקיע את השער הראשון שלו בקבוצה בהפסד 3-2 לרדינג.
ב-6 באוקטובר 2016 חתם בקארדיף סיטי.
בעונת , רשם את עונת השיא שלו בקריירה בה כבש 9 שערי ליגה ו-2 שערים נוספים בגביע ובסיומה חתם על חוזה לשלוש שנים נוספות במועדון.
ב-19 באוגוסט 2021 הויילט חתם ברדינג עד לסיום העונה.
השער הראשון שלו במועדון הגיע באצטדיון קרדיף סיטי ב-2 באוקטובר, השער היחיד בניצחון על קבוצתו לשעבר.
ב-14 בספטמבר 2023 הויילט חתם בוונקובר וייטקאפס מה-MLS.
ב-16 בפברואר 2024 חתם באברדין מליגת העל הסקוטית.
יממה למחרת ערך את הופעת הבכורה שלו בקבוצה במשחק הליגה נגד היברניאן.
ב-6 באוגוסט 2024 חתם בהיברניאן לעונה אחת.
כשהיה בן 11, שימש כקפטן נבחרת קנדה לילדים בגביע דנונה שנערך בצרפת.
היה זכאי לייצג גם את ג'מייקה בזכות מוצאו של אביו.
בפברואר דחה זימון לסגל נבחרת קנדה, עקב רצונו להתמקד בקריירת המשחק שלו.
בינואר דחה הצעה לייצג את ג'מייקה, כיוון ששאף לייצג את אנגליה.
בספטמבר הודיע כי ייצג את קנדה.
ב-13 באוקטובר 2015 ערך את הופעת הבכורה שלו בנבחרת בתיקו 1-1 נגד .
ב-27 ביוני 2017 הבקיע את שער הבכורה שלו בנבחרת בהפסד 2-1 ל במסגרת רבע גמר גביע הזהב 2017. ב-7 בספטמבר 2019 שימש כקפטן הנבחרת בניצחון 0-6 נגד , בו גם כבש שלושער.
ב-27 במרץ 2022 הבקיע את השער השלישי בניצחון 0-4 נגד ג'מייקה במשחק שהבטיח לנבחרתו את העלייה למונדיאל 2022 לראשונה מאז שנת 1986.
שער החודש בפרמייר ליג מטעם ה-BBC: נובמבר
ג'וניה איטו (ביפנית: 伊東 純也; נולד ב-9 במרץ 1993 ביוקוסוקה שביפן) הוא כדורגלן יפני המשחק בעמדת קשר הכנף בקבוצת גנק ובנבחרת יפן.
איטו החל את הקריירה המקצוענית שלו בוונטפורט קופו מליגת העל היפנית.
הוא ערך 30 הופעות ליגה במדי המועדון, בהן הבקיע ארבעה שערים.
ב-8 בינואר 2016 חתם איטו בקאשיווה רייסול מליגת העל היפנית.
הוא ערך 101 הופעות ליגה במדי המועדון, בהן הבקיע 19 שערים.
ב-31 בינואר 2019 הושאל איטו למשך עונה וחצי לראסינג גנק מליגת העל הבלגית.
ב-30 במרץ 2020 חתם במועדון באופן קבוע.
בסך הכל ערך 120 הופעות ליגה במדי המועדון, בהן הבקיע 27 שערים.
ב-29 ביולי 2022 חתם איטו בסטאד ריימס מליגת העל הצרפתית.
ב-14 באוגוסט ערך את הופעת הבכורה שלו במועדון, בהפסד 2–4 לקלרמון פוט במסגרת המחזור השני בליגה לעונת 2022/2023. ב-28 באוגוסט הבקיע את שער הבכורה שלו במועדון, בתיקו 1-1 נגד אולימפיק ליון במסגרת המחזור הרביעי בליגה.
ב-9 בדצמבר 2017 ערך איטו את הופעת הבכורה שלו בנבחרת יפן, בניצחון 0–1 על נבחרת קוריאה הצפונית במסגרת אליפות מזרח אסיה .
ב-11 בספטמבר 2018 הבקיע את שער הבכורה שלו בנבחרת, בניצחון 0–3 על נבחרת קוסטה ריקה במשחק ידידות.
הוא היה חלק מסגל נבחרת יפן בטורניר גביע אסיה 2019, וערך חמש הופעות בטורניר, בו הפסידה נבחרתו בגמר נגד נבחרת קטר.
ג'וניור הוא סרט קומדיה אמריקאי משנת 1994 בבימויו של איוון רייטמן ובכיכובם של ארנולד שוורצנגר, דני דה ויטו ואמה תומפסון.
הסרט אשר הופק בתקציב של 60 מיליון דולרים גרף כ-108 מיליון דולרים ברחבי העולם.
הגנטיקאי האוסטרי ד"ר אלכס הס (מגולם על ידי ארנולד שוורצנגר) ועמיתו הגיניקולוג ד"ר לארי ארבוגסט (מגולם על ידי דני דה ויטו) מפתחים ביחד תרופה לפוריות שנועדה להפחית את הסיכוי להפלה.
אף על פי כן התרופה שלהם לא מאושרת על ידי מנהל המזון והתרופות האמריקאי.
משום שהוא נחוש בדעתו להוכיח את יעילות התרופה ד"ר אלכס הס מחליט לבצע ניסוי קיצוני במסגרתו הוא משתיל ביצית מופרית בגופו בשם הקוד "ג'וניור" על מנת שהוא יישא את ההריון עד תום.
המצב מסתבך לאחר שהס מתחיל להתאהב בד"ר דיאנה רדין (מגולמת על ידי אמה תומפסון), לה שייכת הביצית.
ארנולד שוורצנגר בתפקיד ד"ר אלכס הס
דני דה ויטו בתפקיד ד"ר לארי ארבוגסט
אמה תומפסון בתפקיד ד"ר דיאנה רדין
ג'וניוס מריון פוטרל היה עורך דין ופוליטיקאי אמריקאי מארקנסו, איש המפלגה הדמוקרטית, שכיהן כמושל ארקנסו ה-30 בשנים 1933–1937, וכמושל בפועל במשך ארבעה חודשים בשנת 1913. הוא גם כיהן כחבר בית הנבחרים של ארקנסו וכחבר הסנאט שלה, כולל כנשיא הסנאט.
ג'וניוס מריון פוטרל נולד במחוז גרין שבארקנסו כשני מבין שלושת ילדיהם של ג'פטרה וארמינה לבוניקה פוטרל.
אביו, שהיה ותיק צבא הקונפדרציה, היגר לארקנסו מקנטקי ב-1843. אמו הייתה ילידת ג'ורג'יה.
לאחר שהתחנך בבתי ספר ציבוריים למד פוטרל באוניברסיטה התעשייתית של ארקנסו, כיום בית הספר למשפטים של אוניברסיטת ארקנסו, בשנים 1892–1893. לאחר סיום לימודיו הוא לימד בבתי ספר בכמה ממחוזות ארקנסו עד 1896. ב-1893 נשא פוטרל לאישה את טרה א.
הוא גם עבד בחקלאות ובתעשיית העץ לפני כניסתו לפוליטיקה.
בשנים 1896–1904 כיהן פוטרל כחבר בית הנבחרים של ארקנסו.
בשנים 1906–1910 הוא כיהן כפקיד בבית משפט.
ב-1912 נבחר פוטרל לסנאט של ארקנסו מטעם מחוז הבחירה שכלל את מחוזות גרין, קליי וקרייגהד.
עמיתיו בחרו בו כנשיא הזמני של הסנאט, אך התפטרותו של המושל ג'וזף טיילור רובינסון העלתה את השאלה אם כמושל בפועל אמור היה לכהן הנשיא הזמני הקודם של הסנאט, ויליאם קוואנו אולדהם, או הנשיא הזמני הנכנס, פוטרל (באותה תקופה לא היה קיים בארקנסו תפקיד סגן המושל).
רובינסון הגיש את התפטרותו לאולדהם, אך התובע הכללי של ארקנסו, האל ל.
נורווד פסק שפוטרל הוא שיחזיק במשרה, בתלות בבחירות מיוחדות.
עד להחלטת בית המשפט העליון של ארקנסו בעניין, החזיקו שני המושלים בשתי לשכות, פוטרל באגף הדרומי של בניין הקפיטול המדינתי, ואולדהם באגף הצפוני.
בפסיקת בית המשפט העליון של ארקנסו נקבע שכהונתו של אולדהם כמושל בפועל תמה עם תום תקופת כהונתו כנשיא הסנאט, ולפיכך עבר אז התפקיד לפוטרל.
בבחירות המיוחדות שנערכו ב-23 ביולי אותה שנה, ניצח ג'ורג' וושינגטון הייז והיה למושל ה-24 של ארקנסו.
פוטרל המשיך לכהן בסנאט עד 1917. הוא היה פעיל במועצת ההגנה של ארקנסו, גוף שעליו הוטלה האחריות על ידי הממשלה הפדרלית לתמיכה במאמץ המלחמתי במלחמת העולם הראשונה.
ב-1918 הוא היה נציג בוועידת החוקה שניסחה לארקנסו חוקה חדשה.
כל צירי הוועידה חתמו על נוסח החוקה, אך היא לא אושרה במשאל העם, בין השאר בשל מגפת השפעת הספרדית שצמצמה את אחוזי ההצבעה.
ב-1913 התקבל פוטרל ללשכת עורכי הדין ובמקביל לכהונתו בסנאט ניהל משרד עורכי דין בעיר פרגולד, עד שב-1922 מונה כשופט בבית המשפט של הסבב השני של ארקנסו.
ב-1923 הוא עבר לבית המשפט בסבב ה-12, בו הוא כיהן עד שנבחר כמושל.
ב-1926 הוא ניסה ללא הצלחה להתמודד על תפקיד נשיא בית המשפט העליון של ארקנסו, אך נוצח על ידי ג'סי קליבלנד הארט.
ב-1940, לאחר תום כהונתו כמושל, ניסה פוטרל להתמודד על תפקיד זה פעם נוספת.
בבחירות המקדימות למשרת מושל ארקנסו של 1932 התמודד פוטרל נגד דווייט ה.
בלאקווד היה קשור בדעת הקהל לשערוריות בהיקף של מיליוני דולרים בקשר לתוכנית הכבישים שהותירה את ארקנסו בחובות לבעלי איגרות חוב בשעה שהכותנה נמכרה במחירים נמוכים יותר מעלות הייצור.
פוטרל התמודד בבחירות בתדמית של שמרן מבחינה כלכלית, ולאחר שהביס את בלאקווד, ניצח בקלות את יריבו הרפובליקני.
תוך התמודדות עם מצב המדינה, שבאופן מעשי הייתה במצב של פשיטת רגל, קידם פוטרל קיצוץ בתוכניות המדינתיות.
בראש סדר העדיפויות שלו הייתה הפסקת הסיוע המדינתי למוסדות החינוך שאותם הוא החשיב כחסרי תועלת, בין השאר בשל העבודה שהוא החשיב את בוגריהם ככאלו שלא הוכשרו די צורכם ובשל תחושתו שנדרשו מעט אנשים משכילים בארקנסו.
הוא סבר שניתן להתמודד עם האבטלה באמצעות מנגנוני צמצום.
בשל הקיצוץ במשרות ובתוכניות, כ-30,000 מחפשי עבודה צרו יומם ולילה על לשכתו, על ביתו ואף על מכוניתו.
פוטרל קיצץ בהוצאות בשיעור של 51.6 אחוזים.
הוא גם תמך בתיקון ה-19 לחוקת ארקנסו, שקבע רוב של שלושה רבעים לפחות לכל החלטה על העלאת מיסים, כך לא היה כיסוי חוקתי למס המכירות העתידי.
תיקון זה השפיע על מס ההכנסה המדינתי שהתקבל זמן קצר קודם לכן.
הוא גם קידם את התיקון ה-20 לחוקת המדינה, שדרש משאל עם לפני כל הנפקה של איגרות חוב.
אף אחד מתיקונים אלו לא פתר את הבעיה.
כאשר לא הייתה המדינה מסוגלת לשלם למחזיקי איגרות החוב על פי לוח הזמנים, נכנסה ארקנסו למצב של פשיטת רגל.
למזלו של פוטרל, תוכנית הניו דיל של הממשלה הפדרלית כיסתה על רוב הפערים.
הדבר התבטא במיוחד בחינוך הציבורי.
ברוב חלקי המדינה, היו בתי הספר סגורים, או שבניגוד לחוקת המדינה, החלו המחוזות לגבות שכר לימוד.
אף על פי שהמדינה עשתה מעט כדי להתמודד עם השפעות השפל הגדול, למעט הקלה במיסים, הממשלה הפדרלית נקטה בצעדים באמצעות תוכניות כמו מינהל קידום העבודות וחיל השימור האזרחי.
ב-1934 סברו פקיד הממשל הפדרלי שארקנסו לא עשתה מספיק.
הארי הופקינס, ראש מנהל החירום הפדרלי לרווחה, נתן לארקנסו הזדמנות לספק 1.5 מיליון דולר עד 1 במרץ 1935 במקביל לסיוע הפדרלי לטיפול בעוני.
האספה הכללית של ארקנסו קיבלה סיוע מועט מפוטרל בניסיון לעמוד בתאריך היעד, ולאחר שמושב בית המחוקקים הרגיל התפזר ב-14 במרץ, השעה הופקינס את כל התוכניות הפדרליות, ובכך הופסקו תשלומי רווחה ל-400,000 איש.
בעוד שנראה היה שלחלק מהמחוקקים לא היה אכפת מכך, פוטרל, לכל הפחות, הבין את משמעות המשבר.
לאחר שהוא הזהיר "שאנו יושבים על חבית אבק שריפה", הבינו הוא ובית המחוקקים את חומרת העניין.
ההצעות היחידות לגיוס כספיים שבהם תמך פוטרל היו ביטול חוקי היובש של המדינה והנהגת הימורים חוקיים.
התיקון ה-21 לחוקת ארצות הברית כבר ביטל את התיקון ה-18, והחזיר את האחריות על חוקי היובש למדינות.
במציאות, ארקנסו כבר הייתה מדינה "רטובה", וההימורים בהוט ספרינגס היו כבר לשם דבר ברחבי ארצות הברית.
תרומתו המרכזית של פוטרל לדיון הייתה קידום תוכנית להקמת מזקקות בבתי הכלא.
כצעד של פשרה, הוא הסכים לבטל את האיסור על משקאות חריפים בתנאי שבית המחוקקים יקבל החלטה על הקמת מחלקת המשטרה המדינתית, ובכך ליצור את גוף אכיפת החוק הראשון שלא יהיה בשליטת המחוזות.
בסוגיית ההימורים, ביקש פוטרל שיאושרו רק הימורים על מרוצי סוסים בהוט ספרינגס, אך בית המחוקקים הוסיף גם אישור למרוצי כלבים בווסט ממפיס.
האמצעי החשוב ביותר לגיוס כספים היה מס המכירות החדש.
הנוסח הראשון של החוק היה כתוב בצורה מרושלת.
לאחר שבית המשפט הכריז עליו כנוגד את החוקה, בית המשפט העליון של ארקנסו קיבל אותו, תוך כדי שכתוב משמעותי.
מס זה, בשיעור של שני אחוזים, השביע את רצונו של הופקינס, שהחזיר על כנו את המימון הפדרלי.
רוב הכספים הועברו למחלקת הרווחה המדינתית החדשה, שעליה הוטלה המשימה לדאוג לאלו שמחמת גילם (צעירים ומבוגרים) או מחמת מצבם הבריאותי, לא היו מסוגלים לעבוד.
תוכנית פדרלית חדשה לרשת ביטחון, הביטוח הלאומי, הופעלה באותה עת, והיא מומנה על ידי תשלומי עובדים ותשלומי מעסיקים.
השפעתה על ארקנסו הייתה שולית באופן יחסי בשל העובדה שעובדי חקלאות ועקרות בית לא היו מכוסים על ידה.
תשלומי הרווחה המדינתיים החליפו את בתי המחסה הישנים לעניים, ובכמה מחוזות הפכו אלו למעונות סיעודיים.
בינתיים, במזרח ארקנסו, עקירתם של מאות חוכרי אדמות, לעיתים על ידי בעלי מטעים שביקשו לשלשל לכיסם את הסובסידיות הפדרליות שהם היו אמורים להעביר לחוכרים, עוררה התקוממות תחת הנהגתו של איחוד החקלאים החוכרים של הדרום (STFU).
כאשר בתחילה הוא קבע את מטהו בטירונזה שבמחוז פוינסט, הכריז האחוד על שביתות שמשכו תשומת לב ברמה הלאומית.
המועמד לנשיאות מטעם המפלגה הסוציאליסטית, נורמן תומאס, הופיע בעיירות מרקט טרי ובירדסונג, שם הוא הותקף על ידי המוני לבנים.
פוטרל לא חש אהדה כלפי המובטלים, והאשים אותם באבטלה שהייתה מנת חלקם.
דעתו האישית, שהעניים "לא היו שווים את אבק השריפה והעופרת שנדרשו כדי לפוצץ את המוח שלהם", מצאה את מקומה בהשקפותיו הגזעיות.
לאחר שכמה אפרו-אמריקאים הצטרפו בהתלהבות ל-STFU, אמר להם פוטרל, "עדיף לכם להקשיב ללבנים שתמיד היו הידידים הטובים ביותר שלכם...
יש אנשים שיסבכו אתכם בצרות אם תקשיבו להם".
אף על פי שפוטרל והסנאטור ג'וזף טיילור רובינסון היו חלוקים בדעותיהם בעניין משרות החסות, הם הסכימו שהחוואים החוכרים היו ביסודם תת-אנושיים, שהרשויות הפדרליות צריכות להימנע מחקירת המצב בארקנסו, ושהדיווחים על תנאים אלו צריכים להיות מושתקים.
בתגובה לתשומת הלב הלאומית על ארקנסו, מינה פוטרל ועדה לחקירת מערכת החכירה, אך נקיטת הצעדים בנושא זה הושארה בידי הממשלה הפדרלית.
הקמתה של העיירה דייס שבמחוז מיסיסיפי הפכה לאבטיפוס ל"חוואים של הדוד סם".
לאחר תום כהונתו כמושל, שימש פוטרל כפרקליט של קהילת דייס.
אף על פי שמנהלת החקלאות האמריקאית פורקה במהלך מלחמת העולם השנייה, לקהילות היישוב מחדש הייתה השפעה מרכזית על ארקנסו במשך העשור המכריע בו היא התקיימה.
פוטרל סיים את כהונתו כמושל ארקנסו ב-1937. לאחר פרישתו הוא שב לעסוק בעריכת דין.
ב-1940 הוא ניסה שוב להיבחר כנשיא בית המשפט העליון של המדינה, אך ללא הצלחה.
ב-1948 הוא לקה בשבץ מוחי חמור.
ג'וניוס מריון פוטרל נפטר בליטל רוק ב-20 ביוני 1955. הוא נטמן בבית הקברות לינווד שבפרגולד.
ג'וניור פטרוס הוא כדורגלן נמיבי המשחק בעמדת החלוץ.
פטרוס התחיל את הקריירה שלו בקבוצת הכדורגל בלו ווטרס המקומית.
ב-22 ביולי 2023 חתם בליריה פריזרן מליגת העל הקוסוברית בכדורגל.
ב-13 באוגוסט 2023 ערך את הופעת הבכורה שלו בקבוצה בהפסד 1-0 לבלקני.
ב-24 בספטמבר הבקיע את שער הבכורה שלו בקבוצה בהפסד 3–5 לפרוניקלי 74.
ב-5 במאי 2023 ערך את הופעת הבכורה שלו בנבחרת נמיביה בתיקו 1-1 נגד .
ג'וניפר היל הוא כפר בקהילה האזרחית קוטיספורד באוקספורדשייר, אנגליה, דרומית לברקלי בנורת'המפטונשייר השכנה.
ג'וניפר היל קרוי על שם הערער המצוי, Juniperus communis, שגדל במקור באזור.
בשנת 1754 היו במקום רק שני קוטג'ים, אך במפקד האוכלוסין של 1841 היו בכפר 16 בתי אב, וב-1901 25. הפונדק המקומי, שהוקם בערך ב-1860, נקרא The Fox (השועל).
פלורה תומפסון נולדה בג'וניפר היל ב-1876. היא התבססה על הכפר כאשר תיארה את לארק רייז בטרילוגיית הדרך לקנדלפורד שלה.
ג'וניור אלדסטול (במלאית ובשוודית: Junior Eldstål; נולד ב-16 בספטמבר 1991) הוא כדורגלן מלזי המשחק בעמדת הבלם בג'והור דארול טעזים.
אלדסטול נולד בקוטה קינבאלו שבסבה, מלזיה לאם מקומית ואב שוודי ובגיל שנתיים עבר עם משפחתו לסטוקהולם ובגיל 8 לאנגליה.
הוא התחיל לשחק כדורגל בקבוצת הילדים של אלדרשוט ובגיל 17 הצטרף לרדינג.
בגיל 19 נרשם ללימודים חינוך גופני במללכת הארטפורי ובמקביל שיחק בקבוצת הכדורגל של המכללה.
כעבור שנה החל לשחק במקביל בסלימברידג'.
באפריל חתם בסראוואק מליגת העל המלזית.
ב-17 באפריל ערך את הופעת הבכורה שלו בקבוצה בהפסד 2-0 לקלנטן במסגרת גביע ה-FA המלזי.
בסיום העונה הוא סייע לקבוצה לזכות באליפות ראשונה מזה 16 שנים.
ב-14 בספטמבר נפצע בגב ונעדר לחודשיים.
ב-11 בנובמבר 2014 חתם בג'והור דרול טעזים.
ב-14 במרץ 2015 הבקיע את שער הבכורה שלו בקבוצה בתיקו 1-1 נגד סימה דארבי.
אלדסטול זכה בג'והור ב-3 אליפויות, 3 סופר קאפ, גביע אחד, גביע הליגה אחד ופעם אחת בגביע ה-AFC.
ב-29 באוקטובר 2018 הודיע על עזיבת המועדון.
בתחילת שנת חזר לאנגליה וחתם במטרופוליטן פוליס.
ב-5 במרץ 2019 ערך את הופעת הבכורה שלו בקבוצה בניצחון 2-1 נגד קינגס לנגלי.
ב-3 בפברואר 2021 ערך את הופעת הבכורה שלו בקבוצה בניצחון 0-3 נגד סופן בורי במסגרת הגביע התאילנדי.
ב-7 ביולי 2022 חזר לקדנציה שנייה בג'והור דרול טעזים ושיחק בקבוצת המילואים שלה.
ב-5 בינואר 2023 חזר לתאילנד וחתם בפרצ'ואפ.
ב-20 ביולי 2023 חתם בדווה יונייטד מליגת העל האינדונזית.
ב-11 ביולי 2013 אלדסטול זומן לראשונה לסגל נבחרת מלזיה לקראת משחק ידידות לא רשמיים נגד צ'ון בורי, צ'לסי וברצלונה.
בהמשך השנה הוא שיחק בנבחרת הצעירה של מלזיה.
ב-27 באפריל 2014 ערך את הופעת הבכורה הרשמית שלו בנבחרת בתיקו 0-0 נגד .
ליגת העל המלזית: , ,
ג'וניוס הילייר היה עורך דין, שופט ופוליטיקאי אמריקאי שכיהן שתי קדנציות בקונגרס של ארצות הברית.
ג'וניוס הילייר נולד במחוז וילקס, ג'ורג'יה, ב-23 באפריל 1807, והיה בנם השני של שאלר ורבקה (פרימן) הילייר.
אביו מת כשג'וניוס היה בן ארבע עשרה, מה שגרם לאמו להעביר את המשפחה לאת'נס, ג'ורג'יה.
ג'וניוס למד במכללת פרנקלין (לימים אוניברסיטת ג'ורג'יה) באת'נס, וסיים את לימודיו ב-1828. הוא למד משפטים במהלך שנתו האחרונה, והתקבל ללשכת עורכי הדין, חודש לאחר סיום לימודיו בקולג'.
הילייר החל בעריכת דין בלורנסוויל, ג'ורג'יה, אך חזר לאת'נס לאחר שנה אחת.
זה היה מחוז שיפוטי שהכיל כמה מהמוחות המשפטיים הטובים ביותר של ג'ורג'יה, כולל T.R.R.
Cobb וויליאם הופ האל (מייסדי בית הספר למשפטים של אוניברסיטת ג'ורג'יה), אלכסנדר ה.
סטיבנס (לימים סגן נשיא מדינות הקונפדרציה של אמריקה), כמו גם רוברט טומבס (מזכיר המדינה והבריגדיר הכללי הראשון של מדינות הקונפדרציה).
הילייר שמר על עריכת הדין שלו באת'נס במשך כמעט 20 שנה, לפני שעבר למונרו, ג'ורג'יה ב-1848. לאחר מלחמת האזרחים, עבר הילייר לדיקייטר, ג'ורג'יה, שם הוא שמר על בית מגורים למשך שארית חייו.
ב-1834, בגיל 27, נבחר הילייר לתפקיד היועץ המשפטי הכללי של המחוז המשפטי המערבי של ג'ורג'יה.
ב-1836 ושוב ב-1838 הוא היה מועמד שכשל להיבחר לקונגרס.
בשנת 1841 הוא הפך לשופט של בתי המשפט העליונים של המחוז המערבי של ג'ורג'יה.
בתחילה הילייר נבחר לבית הנבחרים של ארצות הברית בשנת 1850 מטעם מפלגת האיחוד, אך נבחר מחדש בשנת 1852 כדמוקרטי, והוא כיהן מ-4 במרץ 1851 ועד 3 במרץ 1855. בקדנציה השנייה שלו היה הילייר יו"ר הוועדה לתביעות קרקע פרטיות.
לאחר הקריירה שלו בקונגרס, מונה הילייר על ידי הנשיא ג'יימס ביוקנן לעורך דין של משרד האוצר של ארצות הברית, וכיהן מ-1857 עד 13 בפברואר 1861, כאשר כתוצאה מההתנתקות של ג'ורג'יה מהאיחוד, הוא התפטר מתפקידו וחזר לג'ורג'יה.
זה סימן את סוף הקריירה של הילייר בשירות הציבורי.
במשך שנותיו הנותרות התרכז במשפט הפרטי.
הילייר שימש כנאמן באוניברסיטת ג'ורג'יה מ-1844 עד 1858; הוא גם שימש כנאמן באוניברסיטת מרסר.
הילייר מת בביתו בדיקייטר, ג'ורג'יה, ב-21 ביוני 1886 ונקבר בבית הקברות של אוקלנד באטלנטה.
ג'וניוס הילייר נישא לג'יין סלינה ווטקינס ב-1831. נולדו להם חמישה בנים, אחד מהם מת בגיל 30 או 31 ואילו הארבעה האחרים, כולל אבן הילייר, השיגו הצלחה בתחומם, ושלוש או ארבע בנות.
אחד מבניו, ג'ורג' הילייר, היה פוליטיקאי בולט בג'ורג'יה שהוביל רגימנט בצבא הקונפדרציה בקרב גטיסברג ולאחר מכן שירת בבית המחוקקים של המדינה, כשופט וכראש עיריית אטלנטה.
התעניינותו של ג'וניוס הילייר בצמיחה הכלכלית של בית נעוריו באת'נס הניעה אותו להשקיע, בגיל צעיר, בחברת הרכבות והבנקאות של ג'ורג'יה, אשר הושכרה לראשונה ב-1833. זו הייתה מסילת הברזל הראשונה שנבנתה במדינה.
מסילת הברזל התארכה בסופו של דבר קו למקום ליד הכפר האינדיאני הישן קריק Standing Peachtree.
מכיוון שזה היה סוף הקו, קיבלה הקהילה את השם "טרמינוס".
מספר שינויים בשמות מאוחר יותר, טרמינוס הפכה לאטלנטה.
ג'ונייד אל-בגדאדי היה מיסטיקן ממוצא פרסי ואחד המפורסמים מבין ראשוני הפילוסופים ואנשי הדת הסופיים.
אף על פי שלא כתב הרבה, תורתו, מכתביו ושיחותיו השפיעו על תלמידים רבים, הוא מצוטט תדיר על ידי סופרים מאוחרים יותר, נחשב כדמות מרכזית בתאולוגיה הסופית והוא מופיע כאחד הנדבכים בשושלת הרוחנית של מסדרים סופיים רבים.
ג'ונייד נולד, חי, לימד ונפטר בבגדאד וזכה בחייו להערכה רבה ובפי תלמידיו וחסידיו הוא נקרא "אדון העדה" (سيد الطائفة).
שמו המלא היה אבו אל-קאסם אל-ג'ונייד בן מוחמד בן אל-ג'ונייד אל נהאוואנדי אל־בגדאדי אל-ג'זאז אל-קווארירי .
השמות האחרונים של שמו נהאוואנדי - כי מקור המשפחה מהעיר נהאוונד שבפרס, אל־בגדאדי - מקום חייו, אל־ג'זאז - בני משפחתו עסקו בייצור כלי זכוכית (ובין היתר:) אל-קווארירי - בקבוקים.
אל-ג'ונייד חי בבגדד, במאה התשיעית כשהעיר הייתה בירת הח'ליפות העבאסית ואחד המרכזים החשובים של תור הזהב האסלאמי.
בבגדד תורגמו לערבית כתבים יווניים, פרסיים ואחרים והמלומדים המוסלמים נחשפו לפילוסופיה היוונית.
השיטה של "חקירה רציונלית" השפיעה על התאולוגיה המוסלמית ובכלל זה על חקירת נושא המונותאיזם, מהות האל, אחדותו, והאפשרות להכירו.
ג'ונייד התייתם בגיל צעיר והתחנך אצל דודו שהיה מלומד מוסלמי.
כבר בגיל צעיר התגלה ג'ונייד כתלמיד מבריק.
כשהיה בן שבע, דודו לקח אותו לחאג' ונכנסו למסגד הנביא.
היו שם 400 שייח'ים שדנו במושג "הודיה" וכל אחד מהם הציג את השקפתו.
לבקשת דודו, הביע ג'ונייד את דעתו: "הודיה פירושה שאין להפר את דְּבר האלוהים באמצעות הטוב שהוא העניק לך ולא להפוך את הטוב שהוא מעניק לך, למקור של אי ציות." השייח'ים הסכימו פה אחד שזו ההגדרה הטובה ביותר.
א-סקטי שאל את ג'ונייד כיצד הגיע להבנה הזו וג'ונייד ענה: "מהישיבה בחברתך".
ג'ונייד סירב לבקשות שידריך ויטיף את משנתו ובמענה ל-30 מלומדים גדולים בדורו שהמריצו אותו לכך, הוא אמר: "בזמן שהמורה נמצא, אין זה מתאים לתלמיד ללמד" והתכוון לדודו - מורו, סרי א-סקטי.
אחר שבחלומו נגלה אליו מוחמד וציווה עליו להטיף, והוא קיבל את רשותו של א-סקטי, הוא החל לעשות זאת.
כל תלמיד () היה חייב להקפיד על:
חיבור מלב אל לב עם השייח', המלמד שלו.
הימנעות ממחשבות ודחפים לא טהורים.
כניעה ללא תנאי לרצונו של אללה ואיסור הטלת ספק כלשהו במצוותיו.
כשהתבגר, בילה ג'ונייד את רוב זמנו בתפילה, פרש מענייני עולם, והקדיש את מחשבותיו רק לאלוהים.
לדבריו, אנשים צריכים "לוותר על הרצונות הטבעיים, למחוק תכונות אנושיות, לא לפעול לפי מניעים אנוכיים, לטפח תכונות רוחניות, להתמסר לידע אמיתי, לעשות את הטוב ביותר בהקשר של 'הנצח', לאחל טוב לכלל הקהילה, להיות נאמן לאלוהים וללכת בעקבותיו של הנביא בענייני השריעה".
על פי ג'ונייד (וכן מלומדים סופיים נוספים) הדרך היחידה להגיע להיכרות עם האל היא מצב של פנאא, דהיינו ביטול והכחדת כל ביטוי של העצמי, של האגו.
על האדם לתרגל סגפנות ( בערבית: زهد - זֻהֻד) התרחקות מהחברה, עבודת האל בדבקות , זיכר הזכרת אללה, נאמנות , ומוראקבה התבוננות פנימית.
על פי ג'ונייד, הבדל בין אדם המגיע לפנאא לבין הנביאים הוא שדברי הנביאים הם תוצאה של נוכחות ישירה בפני אללה, בעוד שדבריו של מי שמגיע לפנאא, מבוססים על רמזים הנוגעים ל"חזוֹנות" ומידע אמיתי ניתן להפיק רק מראייה בפועל ולא מקבלת רמזים.
באסלאם הסוני המושג "תָּווחִיד" (توحيد) מתייחס לאחדותו של האל ואין בלתו (כמוזכר בשהאדה).
ג'ונייד, כמלומדים סופים אחרים, טען שמצב פנאא הוא הדרך היחידה להכיר את האל ולהגיע לאיחוד רוחני עמו.
מכיוון שאנשים שונים זה מזה, כל אדם עשוי לתפוס ולהבין את האיחוד הרוחני עם אלוהים, באופן סובייקטיבי, כפי ש"המים מקבלים את צבע הכוס".
לכל אדם יש יכולת קליטה והבנה מסוימת, לקבל את ההתגלות האלוהית וזו "תהיה צבועה" על ידי טבעו של אותו אדם".
אדם אינו יכול להיות במצב מתמשך של פנאא וקליטה חסרת אנוכיות של אלוהים, אלא הוא מוצא את עצמו מוחזר לחושיו על ידי אלוהים, כפי שאדם מתפכח משכרותו.
על פי המסורת הוא היה צלול ומת תוך כדי הזכרת שמותיו של אללה, אותם מנה עם המסבחה שבידו.
הוא נקבר ב בשכונת , ליד קברו של דודו, מורו, א-סקטי.
המסגד שופץ מספר פעמים ושיפוץ בשנת 1980 הוא הורחב ושטחו 2,500 מטר מרובע.
משנתו של ג'ונייד עוררה ביקורת בעולם המוסלמי.
בנוסף לביקורות על הסופיות, הדורשת התנזרות, סגפנות והכנעה מוחלטת עד כדי ניתוק מהחיים, היו שביקרו את גישתם של ג'ונייד ונוספים, לגבי האפשרות ש"תווחיד" מתייחס גם לאפשרות שאדם יהיה באיחוד, ולו רק רוחני, עם אללה .
ג'וני שב משדה הקרב הוא סרט דרמה עצמאי אנטי-מלחמתי אמריקאי משנת 1971, בבימויו ובכתיבתו של דלטון טרמבו, המבוסס על ספרו בעל אותו שם משנת 1939. הסרט בכיכובם של טימותי בוטומס, דונלד סאת'רלנד, ג'ייסון רוברדס ודיאן וארסי.
עלילת הסרט עוקבת אחר חייל אמריקאי צעיר במלחמת העולם הראשונה שנפצע קשה ואיבד את גפיו ואת חושיו, אך נותר בהכרה מלאה.
הסרט עוסק בנושאים של סבל, בידוד ומוסריות המלחמה.
למרות שהוא זכה להצלחה מינורית עם יציאתו לאקרנים, הסרט נשכח במידה רבה על ידי הקהל ההמוני זמן קצר לאחר מכן.
הוא זכה לתשומת לב מחודשת בסוף שנות ה-80 לאחר שקליפים ממנו שולבו בקליפ הפופולרי לסינגל "One" של מטאליקה, והסרט הפך לאחר מכן לסרט פולחן.
בסופו של דבר, מטאליקה קנתה את הזכויות לסרט כדי שתוכל להראות את הקליפ מבלי שתצטרך להמשיך לשלם תמלוגים.
הסרט מתאר את סיפורו של ג'ו בונאם, חייל אמריקאי צעיר הנשלח להילחם במלחמת העולם הראשונה.
במהלך קרב הוא נפצע אנושות ומאבד את ידיו, רגליו, עיניו, פיו ואוזניו, אך נותר בהכרה מלאה, כלוא בגופו חסר האונים.
לאורך הסרט הוא חווה פלאשבקים מילדותו, חיי אהבה שהיו לו לפני המלחמה, והשיחות עם אביו המנוח.
כאשר הוא מבין את מצבו הנורא, הוא מנסה ליצור קשר עם הסובבים אותו באמצעות תיפוף קבוע בראשו בשפת המורס, ומבקש שיאפשרו לו למות.
הצוות הרפואי מסרב להיענות לבקשתו ומשאיר אותו במצבו, מבודד מהעולם, מנותק מכל אפשרות לתקשורת עם אחרים.
טימותי בוטומס – ג'ו בונאם, חייל צעיר שנפצע קשה ואיבד את חושיו.
ג'ייסון רוברדס – אביו של ג'ו, מופיע בזיכרונותיו ובחזיונותיו.
דונלד סאת'רלנד – דמות ישו, המופיעה בחלומותיו של ג'ו.
דיאן ורסי – קארין, אהובתו של ג'ו לפני המלחמה.
מרשה האנט – אמו של ג'ו.
קתי פילדס – האחות הרחמנייה המטפלת בג'ו, המנסה להקל עליו.
"ג'וני שב משדה הקרב" זכה לשבחים רבים על התסריט החריף שלו ועל השימוש בחלומות ובזיכרונות כדי להעביר את תחושת הבידוד של הגיבור.
באתר Rotten Tomatoes הסרט מחזיק בציון של 90%, המבוסס על 29 ביקורות, עם הקונצנזוס: "יצירה מצמררת ואינטנסיבית, סרטו של דלטון טרמבו מעביר ביקורת חריפה על זוועות המלחמה בדרכים חדשניות ובלתי נשכחות." באתר Metacritic הסרט קיבל ציון של 75 מתוך 100, בהתבסס על 12 ביקורות, שמעידות על "ביקורות חיוביות בדרך כלל".
מבקרים רבים הדגישו את השפעתו העמוקה של הסרט על הקולנוע האנטי-מלחמתי.
מבקר הקולנוע רוג'ר איברט מהניו יורק טיימס העניק לסרט 4 כוכבים מתוך 4, וציין כי "זהו אחד הסרטים המטרידים ביותר שראיתי – מסר אנטי-מלחמתי עוצמתי שלא ניתן לשכוח."
ג'וניור אודמה פיוס הוא כדורגלן ניגרי המשחק בעמדת הבלם.
פיוס גדל במחלקת הנוער של פורטו, ושיחק בקבוצות הבוגרות של פורטו ב' (קבוצת המילואים של פורטו), אווש, סזארנסה, סנז'ואננסה, טונדלה, פאסוש די פריירה, רויאל אנטוורפן, סנט טרוידן, בוטושאן וג.ד.
ב-28 ביוני 2025 חתם במכבי בני ריינה מליגת העל הישראלית.
ג'ונסטאון הייתה קומונה מבודדת בגיאנה שבה התרחשה אחת ההתאבדויות ההמוניות הגדולות והמפורסמות בהיסטוריה.
909 מתושבי הקומונה נהרגו, ספק התאבדו ספק נרצחו, מתוכם 276 ילדים ותינוקות.
הקומונה הוקמה בידי ג'ים ג'ונס, מנהיגה של הכת "מקדש העם" שפעלה בסן פרנסיסקו בשנות השבעים, עד שהיגרה לגיאנה.
ג'ונסטאון הוקמה באמצע שנות השבעים על ידי ג'ים ג'ונס, מנהיגה של "מקדש העם", ויושבה בהדרגה עד לסופה המר ב-1978. היא הוקמה בלב הג'ונגלים של צפון מערב גיאנה, כ-10 ק"מ מהעיירה פורט קאיטומה.
הכת עצמה נוסדה באינדיאנפוליס בשנות החמישים, ועברה לקליפורניה מאוחר יותר.
עם השנים הכת גדלה והתבססה, וג'ונס החליט להעביר את מקום מושבה לסן פרנסיסקו.
הוא אף פתח סניף נוסף שלה בלוס אנג'לס.
עם ההתרחבות במספר מאמיניו של ג'ונס בשנות השבעים, הופיעו בתקשורת מספר שערוריות שנקשרו לשמו ולכת אותה הנהיג, בראשן האשמה חריפה כנגדו וכנגד כנסייתו בדבר חשד להעלמת מס.
הוא החליט שהמקום הבטוח ביותר להיות בו הוא מחוץ לארצות הברית, ועל כן מצא מקום מושב אחר - ג'ונגל טרופי בדרום אמריקה.
הוא הקים שם קומונה קטנה וארעית וקרא לה על שמו - ג'ונסטאון.
עקרונות המחייה בקומונה החדשה היו מבוססים על עקרונות קומוניסטיים ושיתופיות.
חזונו של ג'ונס היה להפוך אותה להתיישבות נקייה מגזענות.
אוכלוסייתה של ג'ונסטאון עשתה קפיצה משמעותית כאשר ב-1977 כללה 50 תושבים, ואילו ב-18 בנובמבר 1978, בזמן התרחשותה של ההתאבדות ההמונית המפורסמת, גרו ביישוב למעלה מ-900 תושבים, גברים, נשים וטף, חברי "מקדש העם".
ב-14 בנובמבר 1978, לאחר שהתקבלו בממשלת ארצות הברית תלונות של יוצאי הכת על אופי פעילותה, נחת חבר בית הנבחרים של ארצות הברית הדמוקרטי ליאו ראיין בגיאנה כדי לבדוק את הטענות.
לאחר שלושה ימים שבהם ראיין חבר בית הנבחרים את תושבי הכפר, עזב את המקום יחד עם מספר תושבים שביקשו לעזוב וצוות תקשורת של רשת החדשות NBC.
שומרי ראשו החמושים של ג'ונס עקבו אחריהם לשדה התעופה, שם ירו והרגו חמישה מהם, ביניהם ראיין, בטרם המריאו.
ב-18 בנובמבר 1978 כינס ג'ונס את כל תושבי הכפר ונשא את נאומו, שבו הורה לחברי הכת ללגום משקה קל בטעם פירות, מהול בציאניד.
הוא כינה את ההתאבדות הזו כ"התאבדות מהפכנית" - הגשמת חזונו האפוקליפטי כמחאה נגד הפשיזם והגזענות.
התושבים שהתנגדו לביצוע המעשה אולצו לבצעו בכוח, לרוב באמצעות זריקת רעל.
מי שניסה לברוח ליערות נורה על ידי שומרי ראשו החמושים של ג'ונס.
ג'ונס עצמו תכנן כנראה להישאר בחיים, אך גופתו נמצאה ירויה בראשה יום למחרת מרחץ הדמים.
עד היום לא ברור אם בוצעה התאבדות או התנקשות.
"נאום המוות" שנשא ג'ונס הוקלט מתחילתו ועד סופו בקלטת שאורכה הוא כ-44 דקות, המתעדת את הנאום ואת ההתאבדות.
הנאום הופנה לתושבי העיירה ג'ונסטאון, חברי הכת מקדש העם.
עם תחילת ההקלטה נשמע ג'ונס אומר לאנשים בעיר כמה שהוא אוהב אותם, מכבד אותם, וגאה בהם על כך שנשארו לצידו במהלך כל הדרך.
בהמשך מציין כי השקרים שנפלטים מחברי כת לשעבר הם אלו שמכבידים על האנשים בעיר, ומפריעים לחיות בשלווה ובאמונה.
לאחר מכן מסביר ג'ונס את תגובתו האלימה כלפי המשלחת האמריקאית שבה נהרגו כמה מאנשי הכת וחבר קונגרס ליאו ראיין.
הוא טוען כי ראיין לקח את הילדים שעוד לא ביססו את אמונתם, ומנסה להרחיק אותם מהכת ומהוריהם המאמינים, והוא אומר כי הוא היה צריך לצפות לתגובה אלימה על מעשה שכזה.
בהמשך אומר ג'ונס לכל אנשיו כי אם הם אינם יכולים לחיות בשלום - עדיף להם למות בשלום.
הוא מתאר את ניסיונותיו לשמור על מאמיניו לצידו.
לאחר התיאורים, הוא מורה לכולם לפסוע קדימה ולשתות מהרעל - משקה קל מהול בציאניד - שאמור להרוג אותם כמו שנהרגו ביוון העתיקה.
הוא מציין כי אין זה מעשה התאבדות המונית, אלא מעשה גבורה שאמור להוכיח לעולם שאנשי הכת צודקים, ואנשי המשלחת משקרים.
מכיוון שהמשלחת שתחזור לארצות הברית תיחשב בעיני כולם כדוברת אמת - חברי הכת לא יוכלו לשרוד ולכן עליהם להתאבד כדי למנוע טרגדיה עתידית.
לאחר מתן ההוראה, פונה ג'ונס אל הקהל, ורוצה לשמוע את דעת האנשים.
אנשי העיירה מטיחים בו שאלות שמתעמתות עם העובדה שהציב, שהמוות הוא דרך הפעולה הטובה ביותר, והוא משיב להם.
במהלך החלפת השאלות, בחור אחד מנסה לברוח מהאזור, אך נתפס וג'ונס אומר לו שהוא לא יכול לברוח לשום מקום.
ג'ונס מציין ומבהיר לכולם במהלך כל ההקלטה שהמוות עדיף על פני החיים שהם יכולים לחיות בצל הבגידה.
הוא מוסיף ואומר כי בסופו של דבר כולם ימותו, והאפשרות לבחור את סוג המוות היא דבר מבורך.
הוא אומר שעדיף למות ולהגיע לריק שאינו ברור מאשר לסבול מייסורי הגיהנום שהם עומדים לחוות בעולם הנוכחי.
לאחר שהוא עונה לכל השאלות, הוא מציין כי במהלך כל חייו הוא סחב את צרות אנשי העיר על כתפו, ועתה הגיע הזמן להפסיק.
לאחר עוד מספר דקות של שכנועים, הוא מחליט כי הגיע הזמן שיצעדו כולם קדימה לעבר משקאות הרעל.
ברקע נשמעים קולות של אנשים שאומרים שהם אינם מוכנים לשתות את הרעל.
המתנגדים קיבלו זריקת רעל המסיימת את חייהם.
רבים מנסים להתחמק מההתאבדות, ואמהות מנסות להציל את ילדיהן - ללא הצלחה.
ב-10 הדקות האחרונות נשמעים קולות בכי וצרחות ילדים, כאשר ג'ונס מנסה לשכנע אותם שאם הם יהיו בשקט זה לא יכאב ויסתיים מהר.
בדקות האחרונות של ההקלטה - לא נשמע דבר מלבד זמזומים ומילים בודדות שנפלטות מדי פעם.
במהלך כל ההקלטה, מנסה אישה בשם כריסטין להציע בריחה לרוסיה, ואומרת שאין סיבה שכל האנשים בעיירה ימותו בגלל בריחה של 20 מחברי הכת שאינם מאמינים.
פעם אחר פעם היא מתפרצת, וג'ונס מנסה להסביר כי למרות תסיסותה ועל אף הרצון שלה להמשיך לקיים את הדת - אין זה אפשרי.